MT
L 28/20
Il-Ġurnal Uffiċjali tal-Unjoni Ewropea
31.1.2023
(b) il-perjodu jew il-perjodi ta’ għeluq għandhom idumu sitt xhur konsekuttivi, jew total ta’ sitt xhur f’konformità malparagrafi 3 jew 4; u (c) b’deroga mill-punt (b), jekk l-Istat Membru kkonċernat jiddetermina li l-perjodu ta’ għeluq fis-subżoni ġeografiċi 1 sa 27 tal-GFCM għandu jibda fl-1 ta’ Marzu 2023 jew wara, il-perjodu għandu jdum sitt xhur konsekuttivi; (d) il-perjodu jew il-perjodi ta’ għeluq għandhom ikunu konsistenti mal-objettivi ta’ konservazzjoni stipulati firRegolament (KE) Nru 1100/2007, mal-pjanijiet ta’ ġestjoni nazzjonali fis-seħħ u max-xejriet tal-migrazzjoni temporali tas-sallura fl-istadju tal-ħajja rispettiv fl-Istat Membru kkonċernat.
3.
Fis-subżoni ġeografiċi 1 sa 27 tal-GFCM, il-perjodu ta’ għeluq għandu jkun mill-1 ta’ Jannar sal-31 ta’ Marzu 2023, u perjodu addizzjonali ta’ għeluq ta’ tliet xhur li għandu jiġi stabbilit minn kull Stat Membru kkonċernat bejn l-1 ta’ April u t-30 ta’ Novembru 2023.
4.
Fis-subżoni 3, 4, 6, 7, 8 u 9 tal-ICES, il-perjodi ta’ għeluq għandhom ikunu:
(a) għas-sallur b’tul totali ta’ 12-il cm jew aktar: (i)
fis-subżona 3 tal-ICES, mill-1 ta’ Ottubru sal-31 ta’ Diċembru 2023, u perjodu addizzjonali ta’ għeluq ta’ tliet xhur li għandu jiġi ddeterminat minn kull Stat Membru fil-perjodu ta’ bejn l-1 ta’ Marzu u l-31 ta’ Awwissu 2023;
(ii) fis-subżoni 4, 6 u 7 tal-ICES, mill-1 ta’ Settembru sat-30 ta’ Novembru 2023, u perjodu addizzjonali ta’ għeluq ta’ tliet xhur li għandu jiġi ddeterminat minn kull Stat Membru fil-perjodu bejn l-1 ta’ Marzu u l-31 ta’ Lulju 2023 u Diċembru 2023; (iii) fis-subżoni 8 u 9 tal-ICES, mill-1 ta’ Novembru 2023 sal-31 ta’ Jannar 2024, u perjodu addizzjonali ta’ għeluq ta’ tliet xhur li għandu jiġi ddeterminat minn kull Stat Membru kkonċernat fil-perjodu bejn l-1 ta’ Marzu u t-30 ta’ Settembru 2023; (b) għas-sallur b’tul totali ta’ anqas minn 12-il cm: (i)
mill-1 ta’ Jannar sal-31 ta’ Marzu 2024 u perjodu addizzjonali ta’ għeluq ta’ tliet xhur li għandu jiġi ddeterminat minn kull Stat Membru kkonċernat fil-perjodu ta’ bejn l-1 ta’ Marzu u l-31 ta’ Diċembru 2023;
(ii) b’deroga mill-punt (i), kull Stat Membru kkonċernat jista’ jippermetti s-sajd għal xahar wieħed matul il-perjodu ta’ għeluq li jkun iddetermina taħt dak il-punt.
F’dak il-każ, l-Istat Membru kkonċernat għandu jiddetermina perjodu addizzjonali ta’ għeluq ta’ xahar; (iii) b’deroga ulterjuri mill-punt (i), kull Stat Membru kkonċernat jista’ jippermetti s-sajd esklużivament għar-ristokkjar għal xahar addizzjonali matul il-perjodu ta’ għeluq li jkun iddetermina taħt dak il-punt.
F’dak il-każ, l-Istat Membru kkonċernat għandu jiddetermina perjodu addizzjonali ieħor ta’ għeluq ta’ xahar; (iv) l-applikazzjoni tal-punti (i) sa (iii) ma għandhiex twassal għal sitwazzjoni li fiha l-Istat Membru kkonċernat jippermetti matul il-perjodu ta’ bejn l-1 ta’ Jannar u l-31 ta’ Marzu 2023 is-sajd għal aktar minn xahar wieħed flimkien ma’ xahar addizzjonali esklużivament għar-ristokkjar.
5.
Kull Stat Membru kkonċernat għandu jinforma lill-Kummissjoni:
(a) dwar il-perjodu ta’ għeluq jew il-perjodi ta’ għeluq li jkun iddetermina f’konformità mal-paragrafi 2 sa 4: (i) sal-1 ta’ Marzu 2023 għas-subżoni ġeografiċi 1 sa 27 tal-GFCM; (ii) sal-1 ta’ Marzu 2023 għas-subżoni 3, 4, 6, 7, 8 u 9 tal-ICES;